
KURZUSLEÍRÁS 


A kurzus célja, hogy a Summa theologiae az Isten neveit tárgyaló (De nominibus Dei) XIII. quaestióján keresztül a hallgatók megismerkedjenek néhány Aquinói Szent Tamás által fölvetett vallás- és nyelvfilozófiai problémával. A kurzus során a szövegből kiindulva kitekintünk a problémák kortárs vonatkozásaira is, valamint megpróbáljuk összevetni Szent Tamás elképzeléseit egyéb középkori szerzők nézeteivel, úgymint Szent Anzelm, William of Ockham és Eckhart mester.

Oktató: Gaal Bendegúz (gaal.benjoe@gmail.com)
Időpont: szeptember 12. 8:15-12:45 és november 14. 8:15-12:45 
Hely: BTK D 403 és BTK D 306

Munkamódszer
Az órák során egyebek mellett a Summa theologiae XIII. quaestiójának egyes szakaszait olvassuk és dolgozzuk föl együtt. Az óra a közös gondolkodásra és szövegértelmezésre épít. A szöveg közös olvasását a terminusok tisztázása, a hallgatói kérdések megvitatása, valamint az esetleges kitekintések és szabad képzettársítások kísérik. 

Követelmények 
Az aktív órai részvételen felül minden hallgatótól elvárt az első alkalmon egyeztetett szöveg otthoni feldolgozása, 5-6 mondatos összefoglalása és legalább egy kérdés megfogalmazása azzal kapcsolatban. Ezeket a második alkalom előtti nap délig várom e-mailben (gaal.benjoe@gmail.com). A félév végén minden hallgatónak egy 5-6 oldalas szemináriumi dolgozatot kell írnia valamely az órán feldolgozott témával kapcsolatban, ehhez elvárás legalább egy idegennyelvű szakirodalmi szöveg fölhasználása is. 

